《送海陵周太守邠受代还朝》
宋代·贺铸

汤汤水东流，奈何载此西行舟。
紞如五鼓鸣城头，使君去矣不可留。
前日使君来，天子惠此州。
传道管城政，先声走群偷。
不关外户息吠大，悉把钩锄谁带牛。
雨阳不违祷，舄卤数倍收。
吏却一钱贿，狱无五木囚。
黄堂坐啸有余暇，八咏新诗追隐侯。
斯民幸使君，毕世为吾休。
俄及瓜时代，本朝官重内。
旧通金门籍，行奉玉宸对。
问君何以治海陵，但陈圣主之德臣何能，
狂生有意水衡丞。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。